મધ્યપ્રદેશના મંદસૌરમાં સાત વર્ષની બાળકી સાથે સામૂહિક બળાત્કાર મામલે કોર્ટે રેપ અને પોક્સો એક્ટ હેઠળ બંને આરોપીઓને દોષી કરાર આપ્યા છે. આ બંનેને કોર્ટે ફાંસીની સજા સંભળાવી છે. ન્યાયાધીશ નિશા ગુપ્તાની અદાલતેમાં બંને આરોપીઓને રજૂ કરવામાં આવ્યા હતા. રેપની આ ઘટના બાદ દેશમાં લોકોનો ગુસ્સો ફૂટી નીકળ્યો હતો અને લોકોએ ઠેર ઠેર વિરોધ પ્રદર્શન કર્યા હતા અને ન્યાયની આજીજી કરી હતી.